open-index/open-wikipedia-markdown huggingface dataset:
Mentque-Nortbécourt

**Mentque-Nortbécourt** on vald Põhja-Prantsusmaal Pas-de-Calais' departemangus.

Mentque-Nortbécourt asub u. 13 km Saint-Omerist loodes, teede D221 ja D220 ristumiskoha ümbruses. Kaks küla ühendati üheks vallaks 1819. aastal.

## Huviväärsusi

* Nortbécourt'i ehk Lebriezi tuulik ehitati 1714. aastal lubjakivikillustikust vundamendile, vastavalt kirjele kivil torni sees. 1897. aastal läks see Alphonse Lebriezi omandisse, kes oli mölder kuni tegevuse lõpetamiseni 1950. aastal. 1964. aastal ostis veski Michel Hoyez ja päästis selle hävingust. See on alates 1977. aastast kantud ajaloomälestiste loendisse. Veskitiivad ehitati 1981. aasta detsembris ümber, kuid jäid fikseerituks ega saa pöörelda. Ühte neist tabas välk.

* St. Wandrille'i kirik Nortbécourt'is, pärineb 12. sajandist.
* Inglingheni loss.
* St. Legeri kirik Mentque'is, pärineb 13. sajandist.
* Feodaallinnuse valli jäänused läbimõõduga 25 m.


moulin lebriez.jpg|18. sajandi tuulik
62567-Mentque-Nortbécourt-Sols.png


## Viited
Dacryobolaceae

***Dacryobolaceae*** on klassi *[[Agaricomycetes]]* kuuluv kandseente sugukond.

## Perekondi
**Amylocystis* — poropoorik
**[[Dacryobolus]]*
**Oligoporus* — tümak
**[[Osteina]]*
**[[Postia]]*
**Spongiporus* — looktümak (kõik liigid kolitud perekonda *Postia*)

## Välislingid
* ''Dacryobolaceae'' andmebaasis eElurikkus
Soovoolavus

**Soovoolavus** ehk sooline voolavus on sooidentiteet või sooline eneseväljendus, mis ei seostu ühe kindla sooga, vaid liigub nende vahel või üleselt   ehk sugu käsitletakse ajas muutuvana ja soospektril varieeruvana sõltuvalt inimese enesetajust või olukorrast.

Soovoolavus puudutab nii seda, kuidas inimene oma soolist olemist kogeb (mees, naine, mittebinaarne), kui ka seda, kuidas seda väljendab (nt riietus, käitumine, kehakeel, soeng). Samas ei pruugi need alati seotud olla. Näiteks võib inimene hoida oma soolist eneseväljendust muutumatuna, isegi kui tema sisemine identiteet on voolav. Samuti tuleb eristada soovoolavust seksuaalsest voolavusest, kuna sooidentiteet ja seksuaalne identiteet on kaks eraldiseisvat, ehkki omavahel seotud aspekti. Soolise identiteedi muutused ei pruugi, kuigi võivad, mõjutada inimese seksuaalset sättumust.

Soovoolavus seab kahtluse alla idee, et inimestel peab olema ainult üks fikseeritud sooline identiteet, vaid et see võib olla dünaamiline ning igapäevaselt või periooditi varieeruda.

## Viited
Incrustoporiaceae

***Incrustoporiaceae*** on  torikulaadsete seltsi kuuluv kandseente sugukond.

## Perekondi
**Skeletocutis* – peenpoorik
**Tyromyces* – konttümak

## Välislingid
* ''Incrustoporiaceae'' andmebaasis eElurikkus
Sparassidaceae

***Sparassidaceae*** on klassi *[[Agaricomycetes]]* kuuluv kandseente sugukond.

## Perekondi
**[[Crustoderma]]*
**Pycnoporellus* – roostetorik
**Sparassis* – kährikseen

## Välislingid
* ''Sparassidaceae'' andmebaasis eElurikkus
Flavidoporia

***Flavidoporia*** on *[[Fomitopsidaceae]]* sugukonda kuuluv seeneperekond.

## Liike
Varem perekonda kuulunud haavakorgik on liigitatud perekonda pess.

## Välislingid
* ''Flavidoporia'' andmebaasis eElurikkus.
Parmastomyces

***Parmastomyces*** on *[[Fomitopsidaceae]]* sugukonda kuuluv seeneperekond.

## Liike
**[[Parmastomyces kravtzevianus]]*

## Endisi liike
**Sarcoporia polyspora* – pehmepoorik

## Välislingid
* ''Parmastomyces'' andmebaasis eElurikkus.
The Pretty Reckless

**The Pretty Reckless** on Ameerika rokkansambel, mis loodi 2009. aastal. Ansamblil on ilmunud neli stuudioalbumit.

## Koosseis
*Taylor Momsen – vokaal, rütmikitarr (2009–)
*Ben Phillips – kitarr, taustalaul (2010–)
*Mark Damon – bass (2010–)
*Jamie Perkins – trummid (2010–)

## Diskograafia
### Stuudioalbumid
* "Light Me Up" (2010)
* "Going to Hell" (2014)
* "Who You Selling For" (2016)
* "Death by Rock and Roll" (2021)

### EP-d
* "The Pretty Reckless EP" (2010)
* "Hit Me Like a Man EP" (2012)

### Kogumikalbumid
* "Other Worlds" (2022)

### Singlid
* "Make Me Wanna Die" (2010)
* "Miss Nothing" (2010)
* "Just Tonight" (2010)
* "You" (2012)
* "Kill Me" (2012)
* "Follow Me Down" (2013)
* "Going to Hell" (2013)
* "Heaven Knows" (2013)
* "Messed Up World" (2014)
* "Follow Me Down" (2014)
* "Take Me Down" (2016)
* "Oh My God" (2016)
* "Back to the River" (2017)
* "Death by Rock and Roll" (2020)
* "And So It Went" (2021)
* "Only Love Can Save Me Now" (2021)
The Stooges (album)

**"The Stooges"** on ansambli The Stooges debüütalbum. See ilmus 1969. aasta augustis.

Album saavutas USA Billboard 200 albumite edetabelis 106. koha.

## Lood
#"1969" – 4:05
#"I Wanna Be Your Dog" – 3:10
#"We Will Fall" – 10:15
#"No Fun" – 5:15
#"Real Cool Time" – 2:29
#"Ann" – 3:00
#"Not Right" – 2:49
#"Little Doll" – 3:21

## Koosseis
*Iggy Pop – vokaal
*Dave Alexander – bass
*Ron Asheton – kitarr, taustalaul
*Scott Asheton – trummid
The Runaways

**The Runaways** oli Ameerika rokkansambel, mis tegutses aastatel 1975 kuni 1979.

Ansambel sai alguse 1975. aastal Los Angeleses ja andis oma tegutsemise ajal välja neli stuudioalbumit ja ühe kontsertalbumi. Nende tuntumate lugude hulka kuuluvad "Cherry Bomb", "Hollywood", "Queens of Noise".

## Koosseis
## veebruar – oktoober 1976
*Cherie Currie – vokaal
*Lita Ford – kitarr
*Joan Jett – rütmikitarr, vokaal
*Jackie Fox – bass, taustalaul
*Sandy West – trummid, taustalaul
## august 1977 – oktoober 1978
*Lita Ford – kitarr, taustalaul
*Joan Jett – rütmikitarr, vokaal
*Vicki Blue – bass, taustalaul
*Sandy West – trummid, taustalaul
## november 1978 – jaanuar 1979
*Lita Ford – kitarr, taustalaul
*Joan Jett – rütmikitarr, vokaal
*Laurie McAllister – bass
*Sandy West – trummid, taustalaul

## Diskograafia
### Stuudioalbumid
* "The Runaways" (1976)
* "Queens of Noise" (1977)
* "Waitin' for the Night" (1977)
* "And Now... The Runaways" (1978)

### Kontsertalbumid
* "Live in Japan" (1977)
* "Live (Agora Ballroom, Cleveland - July 19, 1976)" (2015)
* "Live in New York 1978" (2017)
* "And Now USA Tour 1978" (2019)
Joan Jett

**Joan Jett** (sündinud 22. septembril 1958 **Joan Marie Larkin**) on USA muusik, laulja, laulukirjutaja, muusikaprodutsent ja näitleja. Ta oli ansambli The Runaways liige aastatel 1975 kuni 1979.

1979. aastal asutas ta ansambli Joan Jett and the Blackhearts.

## Diskograafia
### Joan Jett and the Blackhearts
*"I Love Rock 'n Roll" (1981)
*"Album" (1983)
*"Glorious Results of a Misspent Youth" (1984)
*"Good Music" (1986)
*"Up Your Alley" (1988)
*"Notorious" (1991)
*"Pure and Simple" (1994)
*"Naked" (2004)
*"Sinner" (2006)
*"Unvarnished" (2013)
*"Changeup" (2022)
*"Mindsets" (2023)
### Soolo
*"Bad Reputation" (1981)
*"The Hit List" (1990)
Arvo Niineväli

**Arvo Niineväli** (20. jaanuar 1934 Tallinn – 15. juuni 1992 Tallinn) oli eesti arhitekt.

## Elulugu
Ta lõpetas 1952. aastal Tallinna 2. Keskkooli ja 1965. aastal Eesti NSV Riikliku Kunstiinstituudi arhitektuuri erialal.

Niineväli töötas arhitektina Eesti Projektis.

## Looming

* Suurpaneelelamu tüüpprojekt "Narva maja" (1966, 1973)
* Alajõe ja Remniku puhkepiirkonna planeering (1969; koos Evi Niineväliga)
* Kiviõli linnaosa planeering (1973; koos Helmi Saarmanniga)
* Mustjala vennashaua mälestussammas (1979; koos Evi Niineväliga)
* Projekteerijate maja (1981; koos Peep Jänese ja Mart Pordiga)
* Jõhvi-Ahtme-Tammiku elamurajoonide detailplaneering (1983)
* Eesti Posti postitöötlemiskeskus, Toompuiestee 33a

## Isiklikku
Tema abikaasa oli arhitekt Evi Niineväli, vennapoeg on arhitekt Hannes Niineväli.

## Viited


## Välislingid

* Eesti NSV Arhitektide Liidu XI kongressi delegaadid Rahvusarhiivi fotoinfosüsteem
Mattia Perin

**Mattia Perin** (sündinud 10. novembril 1992 Latinas) on Itaalia jalgpallur, kes mängib väravavahina Itaalia kõrgliiga klubis Torino Juventus ja Itaalia jalgpallikoondises.

Perin alustas karjääri Genoas 2010. aastal ning kui jätta kõrvale kaks hooajalist laenuperioodi Padovas aastatel 2011–2012 ja Pescara 2012–2013, jäi sinna 2018. aasta suveni, mil ta müüdi Juventusele. Ta tuli hooajal 2018–2019 klubiga liiga meistriks, ehkki tegutses peamiselt varumehena. Rahvusvahelisel tasandil kuulus ta 2014. aasta jalgpalli maailmameistrivõistlustel osalenud Itaalia koondisse.

## Saavutused
### Meeskondlikult
;Juventus
*Serie A: 2018–2019
*Coppa Italia: 2023–24
*Supercoppa Italiana: 2018

## Viited
Tim Kleindienst

**Tim Kleindienst** (sündinud 31. augustil 1995 Jüterbogis) on Saksamaa jalgpallur, kes mängib ründajana Saksamaa kõrgliigaklubis Mönchengladbachi Borussia ja Saksamaa jalgpallikoondises.

## Klubikarjäär
Ta alustas jalgpallitreeninguid kodulinnaklubis FC Viktoria Jüterbog. 2008. aastal liitus ta klubiga FC Energie Cottbus. Klubi põhimeeskonnas debüteeris ta Saksamaa esiliigas 14. detsembril 2013 mängus Düsseldorfi Fortuna vastu. Cottbusi meeskonnas tegi Kleindienst läbimurde hooajal 2014/15, kui lõi Saksamaa tugevuselt kolmandas liigas 13 väravat.

2015. aasta mais liitus ta SC Freiburgiga. Hooajal 2016/17 oli ta Freiburgist laenul Saksamaa esiliigaklubis 1. FC Heidenheim ning lõi 27 mänguga seitse väravat. Freiburgis mängides lõi Kleindienst oma esimese värava Saksamaa kõrgliigas hooaja eelviimases mängus 5. mail 2018 Mönchengladbachi Borussia vastu. Nädal hiljem lõi ta lisaks värava FC Augsburgi vastu.

2019. aasta septembris naasis ta Heidenheimi. Hooajal 2019/20 oli ta Saksamaa esiliigas Heidenheimi suurim väravalööja (14 väravat).

2020. aasta juulis sõlmis ta lepingu Belgia kõrgliigaklubiga Gent. Seal lõi ta hooaja esimese poolega vaid ühe värava, mistõttu naasis hooaja teises pooles Heidenheimi. Hooajal 2020/21 lõi Kleindienst Saksamaa esiliigas 15 mänguga 11 väravat. Hooajal 2022/23 tuli ta Heidenheimiga Saksamaa esiliiga võitjaks. Samal hooajal oli ta ühtlasi esiliiga suurim väravalööja (25 väravat). Hooajal 2023/24 lõi Kleindienst Heidenheimis mängides Saksamaa kõrgliigas 12 väravat.

2024. aasta juunis sõlmis ta nelja-aastase lepingu Mönchengladbachi Borussiaga.

## Koondisekarjäär
2015. aastal kuulus Kleindienst Saksamaa kuni 20-aastaste koondisse juunioride maailmameistrivõistlustel. Saksamaa võistkond jõudis seal veerandfinaali, kus kaotati penaltiseerias Malile.

Saksamaa jalgpallikoondisse kutsuti Kleindienst esmakordselt 2024. aasta oktoobris. Koondisedebüüdi tegi ta 11. oktoobril UEFA Rahvuste Liiga mängus Bosnia ja Hertsegoviina vastu.  16. novembril 2024 lõi ta sama vastase vastu kaks väravat.

## Viited
Bremer

**Gleison Bremer Silva Nascimento** (enam tuntud lihtsalt kui **Bremer**; sündinud 18. märtsil 1997 Itapitangas Bahia osariigis) on Brasiilia jalgpallur, kes mängib kaitsjana Itaalia kõrgliiga klubis Torino Juventus ja Brasiilia jalgpallikoondises.

2017. aastal debüteeris ta Brasiilia kõrgliigaklubis Atlético Mineiro. Aastatel 2018–2022 mängis ta Itaalia kõrgliigaklubis Torino. Hooajal 2021/22 valiti Bremer Itaalia kõrgliiga hooaja parimaks kaitsjaks ja liigahooaja sümboolsesse koosseisu.

Brasiilia jalgpallikoondises tegi Bremer debüüdi 25. septembril 2022 sõprusmängus Ghana vastu. Ta on kuulunud Brasiilia koondisse 2022. aasta maailmameistrivõistlustel ja 2024. aasta Copa Américal.

Tema isa andis talle nime Saksa jalgpalluri Andreas Brehme auks.

## Viited

## Välislingid
Murd (perekonnanimi)

**Murd** on eesti perekonnanimi.

2024. aasta 1. jaanuari seisuga oli Eestis perekonnanimi Murd 274 inimesel (128 mehel ja 146 naisel). Perekonnanimede levikult oli Murd meeste puhul 575. ja naiste puhul 536. kohal. Perekonnanimi Murd on levinuim Saare maakonnas, kus neid on maakonna 10 000 elaniku kohta 6,98. 

## Nime kandjaid

*Herbert Murd, eesti muusikategelane (1954–)
*Janek Murd, eesti muusik, helilooja, saatejuht, ajakirjanik (1971–)
*Julius Murd, eesti töölisliikumise tegelane ja Eesti NSV rahvasaadik (1887–1976) 
*Meeta Murd, eesti majandusteadlane (1928–1990) 
*Raivo Murd, Eesti poliitik (1945–2019)

## Viited
Hovd

**Hovd** (varasem nimi **Kobdo**; mongoli keeles Ховд) on linn Mongoolias, Hovdi aimaki halduskeskus. Hovd asub Altai mäestiku jalamil Hovdi jõe ääres 1406 meetri kõrgusel merepinnast, pealinnast Ulaanbaatarist 1425 kilomeetrit läänes.

Hovd on asutatud džungaaride tugipunktina 1685. aastal. Linnaks sai 1762. aastal.

## Viited
Bożków

**Bożków** (varasema nimega **Narożno**, saksa keeles *Eckersdorf*) on küla Poolas Alam-Sileesia vojevoodkonnas Kłodzko maakonnas Nowa Ruda vallas. Bożków asub Nowa Rudast umbes 9 km lõunakagus ja Kłodzkost ligikaudu 10 km põhjaloodes.

Küla on esmamainitud 1348. aastal.

Külas asub 16. sajandil rajatud Bożkówi loss.

## Viited
Desomorfiin

**Desomorfiin** ehk **dihüdrodesoksümorfiin**, valemiga C17H21NO2 (*M* = 271,35 g/mol), on poolsünteetiline opioid, mida saadakse peamiselt kodeiinist. Rahvakeeles tuntakse teda kui "krokodill". Erinevalt morfiinist on tema 6-hüdroksüülrühm ja 7,8-kaksikside redutseeritud. Desomorfiin on kiire ja lühiajalise toimega rahusti ja valuvaigisti. Desomorfiini kasutatakse tänapäeval peamiselt uimastina, eriti Venemaal, kus ta hakkas levima u 2003. aastal, olles odavam alternatiiv heroiinile. Esimesena väideti, et avastati ja patenteeriti Saksamaal 1922. aastal, kuid hilisem uuring näitas, et tegu võis olla desoksümorfiin-C-ga. Tegelikult avastati USA-s 1932. aastal. Medikamendina tõi desomorfiini turule 1940. aastal Hoffmann–La Roche hüdrobromiidsoolana, kaubanimega Permonid, kuid eemaldati turult 1952. aastal.

## Omadused
Desomorfiini vabaaluseline vorm on vees vähelahustuv (1,425 g/l, 20 °C), kuid lahustub hästi orgaanilistes lahustites. Desomorfiini soolad aga lahustuvad vees hästi.

## Süntees

Desomorfiini sünteesitakse laborites ja tööstuslikult kodeiinist, töödeldes seda tionüülkloriidiga, saades α-klorokodiidi, mis katalüütiliselt redutseeritakse desokodeiiniks ja viimasena demetüleeritakse desomorfiiniks. 

Enamasti aga narkomaanid sünteesivad desomorfiini ise kodeiinist, mida saadakse köhatablettidest. Nad kasutavad redutseerijatena joodi (saavad medikamentidest) ja punast fosforit (tikkudest), lahustina bensiini või värvilahjendeid. Esimene aste sünteesis on köhatablettide uhmerdamine pulbriks, mille järel see segatakse NaOH-ga (nt torupuhastist), et vabastada kodeiin. Vabaaluseline kodeiin ekstraheeritakse orgaanilise lahustiga, mille järel orgaaniline kiht pestakse veega ning sealt kodeiin taasekstraheeritakse veefaasi happega. Järgmine samm on kodeiini redutseerimine, segades ainet joodi ja fosforiga vees, tekib *in situ* vesinikjodiidhape, mis toimib nii hüdroksüülrühma ja kaksiksideme redutseerijana kui ka metüüleetri lõhkujana, andes desomorfiini. Sarnast meetodit kasutatakse ka metamfetamiini sünteesis pseudoefedriinist. Kuna narkomaanidel enamasti puudub keemiaharidus, on need krokodillipreparaadid üsna ebapuhtad ning tekitavad tõsiseid terviseprobleeme, sh kudede kärbumist. Sageli surevad krokodillisõltlased juba esimesel tarbimisaastal.

## Viited
Puidulehtrik

**Puidulehtrik** (*Ossicaulis lignatilis*), vanem jalg-kõrvkülik, on kobarheinikuliste sugukonda kuuluv liik seeni.

Seen kasvab lehtpuu (nt jalaka) lõhedes, on tugeva rääsunud-jahuse lõhna ja maheda maitsega. Sarnane lehtrik *[[Clitocybe truncicola]]* on lõhnatu.

## Välislingid
* Puidulehtrik andmebaasis eElurikkus.
Kirillovi rajoon

**Kirillovi rajoon** on 2. järgu haldusüksus (rajoon) Venemaal Vologda oblasti keskosas. Selle keskuseks on Kirillovi linn.

Rajoon jaguneb halduslikult 7 kohalikuks omavalitsuseks.

2023. aasta seisuga oli rajoonis 14 088 elanikku.

## Viited

## Välislingid
* http://kirillov-adm.ru/
Krokodill (täpsustus)

**[[Krokodill]]** on roomajate perekond.

Selle nime all on tuntud ka:
* **[[Krokodill (Glehni park)|Krokodill]]**, skulptuur Tallinnas Glehni pargis
* **[[Krokodill (Gruusia ajakiri)|Krokodill]]**, Gruusia ajakiri
* **[[Krokodil]]** (vene keeles *Крокодил*), endise Nõukogude Liidu ja Venemaa ajakiri
* **[[Desomorfiin]]** ehk "krokodill", opioid
Elektra Records

**Elektra Records** (tuntud ka kui **Elektra Entertainment**) on Warner Music Groupile kuuluv Ameerika Ühendriikide plaadifirma. Firma asutasid 1950. aastal Jac Holzman ja Paul Rickolt.
Firmal oli oluline roll kaasaegse folk- ja rokkmuusika arengus 1950.–1970. aastatel.

Elektra Records'i artistide nimekirja on kuulunud Avril Lavigne, Metallica, Mötley Crüe, The Stooges, Queen jpt.
The Runaways (album)

**"The Runaways"** on ansambli The Runaways debüütalbum, mis ilmus 1976. aasta märtsis.

AllMusic andis albumile positiivse tagasiside (eriti bändiliikmetele Cherie Currie, Joan Jett ja Lita Ford), võrreldes bändi muusikat Led Zeppelini ja Aerosmithiga. 5. jaanuaril 2009 oli "Cherry Bomb" VH1 100 parima hard rock laulu edetabelis 52. kohal.

## Lood
#"Cherry Bomb" – 2:18
#"You Drive Me Wild" – 3:23
#"Is It Day or Night?" – 2:46
#"Thunder" – 2:31
#"Rock & Roll" – 3:17
#"Lovers" – 2:11
#"American Nights" – 3:16
#"Blackmail" – 2:42
#"Secrets" – 2:42
#"Dead End Justice" – 6:58

## Koosseis
*Cherie Currie – vokaal (lood 1, 3, 4, 7, 9, 10)
*Lita Ford – kitarr
*Joan Jett – rütmikitarr, vokaal (lood 2, 5, 6, 8, 10)
*Jackie Fox – bass
*Sandy West – trummid, vokaal
Nevermind

**"Nevermind"** on ansambli Nirvana teine stuudioalbum. See ilmus 1991. aasta septembris.

Albumit on müüdud üle 30 miljoni eksemplari kogu maailmas. Album lisati 2004. aastal Ameerika Ühendriikide Kongressi raamatukogu poolt USA Riiklike Salvestiste Registrisse, sest see on "kultuuriliselt, ajalooliselt või esteetiliselt oluline". Album on sageli kõrgetel kohtadel kõigi aegade parimate albumite nimekirjades, sealhulgas on see kuuendal kohal Rolling Stone'i 2020. ja 2023. aasta "500 parima albumi" nimekirjas.

## Lood
#"Smells Like Teen Spirit" – 5:01
#"In Bloom" – 4:14
#"Come as You Are" – 3:39
#"Breed" – 3:03
#"Lithium" – 4:17
#"Polly" – 2:57
#"Territorial Pissings" – 2:22
#"Drain You" – 3:43
#"Lounge Act" – 2:36
#"Stay Away" – 3:32
#"On a Plain" – 3:16
#"Something in the Way" – 3:55

## Koosseis
*Kurt Cobain – vokaal, kitarr
*Krist Novoselic – bass, vokaal laulu "Territorial Pissings" alguses
*Dave Grohl – trummid, taustalaul lugudes "In Bloom", "Drain You" ja "On a Plain"
Queens of Noise

**"Queens of Noise"** on ansambli The Runaways teine stuudioalbum. See ilmus 1977. aasta jaanuaris.

See oli The Runaways'i kõige edukam album, jõudes USA Billboard 200 edetabelis 172. kohale.

## Lood
#"Queens of Noise" – 3:27
#"Take It or Leave It" – 3:27
#"Midnight Music" – 2:52
#"Born to Be Bad" – 4:32
#"Neon Angels on the Road to Ruin" – 3:28
#"I Love Playin' with Fire" – 3:20
#"California Paradise" – 2:55
#"Hollywood" – 2:57
#"Heartbeat" – 2:50
#"Johnny Guitar" – 7:14

## Koosseis
*Lita Ford – kitarr
*Joan Jett – rütmikitarr, 12-keelne kitarr laulus "Born to be Bad", vokaal (lood 1, 2, 4, 6, 7, 8), taustalaul
*Jackie Fox – bass, taustalaul lugudes "Queen of Noise", "Take It Or Leave It", "Hollywood"
*Sandy West – trummid, taustalaul laulus "Take It Or Leave It"
*Cherie Currie – vokaal (lood 3, 5, 7, 9), taustalaul
Tell All Your Friends

**"Tell All Your Friends"** on ansambli Taking Back Sunday debüütalbum, mis ilmus 2002. aasta märtsis.

2009. aasta seisuga oli albumit müüdud 790 000 eksemplari. Väljaannete Alternative Press, NME ja Rolling Stone poolt on albumit kantud läbi aegade parimate emoalbumite nimekirjadesse.

## Lood
#"You Know How I Do" – 3:21
#"Bike Scene" – 3:35
#"Cute Without The 'E' (Cut From The Team)" – 3:31
#"There's No 'I' In Team" – 3:48
#"Great Romances Of The 20th Century" – 3:35
#"Ghost Man On Third" – 3:59
#"Timberwolves At New Jersey" – 3:23
#"The Blue Channel" – 2:30
#"You're So Last Summer" – 2:59
#"Head Club" – 3:02

## Koosseis
*Shaun Cooper – bass
*Adam Lazzara – vokaal
*John Nolan – kitarr, vokaal
*Mark O'Connell – trummid
*Eddie Reyes – rütmikitarr
Slave to the Grind

**"Slave to the Grind"** on ansambli Skid Row teine stuudioalbum. See ilmus 1991. aasta juunis.

Album debüteeris Billboard 200 edetabelis esikohal. Albumit müüdi esimesel nädalal 134 000 eksemplari.

## Lood
#"Monkey Business" – 4:17
#"Slave to the Grind" – 3:31
#"The Threat" – 3:47
#"Quicksand Jesus" – 5:21
#"Psycho Love" – 3:58
#"Beggar’s Day" – 4:02
#"Get the Fuck Out" – 2:42
#"Livin’ on a Chain Gang" – 3:56
#"Creepshow" – 3:56
#"In a Darkened Room" – 4:57
#"Riot Act" – 2:40
#"Mudkicker" – 3:50
#"Wasted Time" – 5:46

## Koosseis
*Sebastian Bach – vokaal
*Dave Sabo – kitarr, taustalaul
*Scotti Hill – kitarr, taustalaul
*Rachel Bolan – bass, taustalaul
*Rob Affuso – trummid
Inflatonväli

**Inflatonväli** on hüpoteetiline skalaarväli, mis oletatavasti põhjustas kosmilise inflatsiooni väga varases universumis. Välja, mille algselt postuleeris Alan Guth, tagab mehhanismi, mille abil saab luua kiire paisumise perioodi 10&minus;35 kuni 10&minus;34&nbsp; sekundit pärast esialgset paisumist, moodustades universumi, mis  ei ole vastuolus vaadeldava universumi ruumilise isotroopia ja homogeensusega.

**Inflaton** on hüpoteetiline elementaarosake, mis on skalaarse inflatonvälja kvant.   

## Viited
Vaatluslik kosmoloogia

**Vaatluslik kosmoloogia** on universumi struktuuri, evolutsiooni ja päritolu uurimine vaatluse teel, kasutades selliseid instrumente nagu teleskoobid ja kosmilise kiirguse detektorid.

Tänapäeval testib vaatluslik kosmoloogia jätkuvalt teoreetilise kosmoloogia ennustusi ja on viinud kosmoloogiliste mudelite täiustamiseni. Näiteks on tumeaine vaatlustõendid tugevalt mõjutanud struktuuri ja galaktikate moodustumise teoreetilist modelleerimist. Hubble'i diagrammi kalibreerimisel täpsete supernoova standardküünaldega saadi 1990. aastate lõpus vaatlustõendeid tumeenergia kohta. Need tähelepanekud on lülitatud kuue parameetri raamistikku, mida tuntakse Lambda-CDM mudelina, mis selgitab universumi arengut selle koostisosade osas. Seda mudelit on hiljem kontrollitud kosmilise mikrolaine tausta üksikasjalike vaatlustega, eriti WMAP-i katse kaudu.

## Eestis
Algselt galaktikate ehituse seletamiseks seatud tumeaine hüpoteesi püstitamine 1974. aastal viis Tõravere observatooriumi galaktikate füüsika uurijad vaatlusliku kosmoloogia probleemide juurde. Üheks sel ajal aktuaalseks probleemiks oli selgitada, kas õnnestub leida vaatlustest andmeid, mis suudaks eristada erinevaid universumi struktuuri tekke ja arengu mudeleid. Peamised sel ajal tuntumad olid Jim Peebles (hilisem nobelist) poolt arendatud hierarhilise kuhjumise mudel ja Jakov Zeldovitši pannkoogi-mudel. 1974. aastal pöördus Zeldovitš Tõravere astronoomide poole ettepanekuga leida vaatluslikke tõendeid universumi struktuuri arengu kohta.     

## Viited
Planeetidevaheline ruum

**Planeetidevaheline ruum** on kosmoseala, mida piirab tähest kõige kaugemal asuva planeedi orbiit. 

Planeetidevaheline ruum ei ole absoluutne vaakum; see on täidetud planeetidevahelise keskkonnaga, plasma (eriti päikesetuule ioniseeritud osakeste) ja planeetidevahelise tolmu seguga, aga ka väikeste kehadega. Planeetidevahelise ruumi tavapärasest piirist kaugemale jääb tähtedevaheline ruum.

Tänapäeval on avastatud palju tähti, millel on oma planeedisüsteemid.
Planeetidevaheline keskkond

**Planeetidevaheline keskkond** on keskkond, mis täidab planeetidevahelise ruumi (näiteks ruumi Päikesesüsteemis). Kõik suuremad taevakehad, nagu planeedid, kääbusplaneedid, asteroidid ja komeedid, liiguvad läbi selle keskkonna.

Planeetidevaheline keskkond koosneb planeetidevahelisest tolmust, päikesetuule kuumast plasmast ja muudest kosmiliste kiirte osakestest, millest osa pärineb ka tähtedevahelisest keskkonnast väljastpoolt päikesesüsteemi.
Universumi lõplik saatus

**Universumi lõplik saatus** on füüsikalise kosmoloogia teema, milles erinevad teooriad võimaldavad kirjeldada ja hinnata võimalikke stsenaariume universumi evolutsiooni ja lõpliku saatuse kohta. 

Olemasolevate vaatlustõendite põhjal on universumi saatuse ja evolutsiooni üle otsustamine muutunud põhjendatud kosmoloogiliseks küsimuseks, mis jääb väljapoole mütoloogiliste või teoloogiliste uskumuste enamasti kontrollimatuid väiteid. Erinevad teaduslikud hüpoteesid on ennustanud mitmeid võimalikke tulevikustsenaariume, sealhulgas seda, et universumi eksisteerimine võib olla piiratud või lõpmatu kestusega.

Edwin Hubble'i 1920.–1930. aastatel tehtud vaatlused näitasid, et galaktikad näivad üksteisest eemalduvat, mis viis praegu aktsepteeritud Suure Paugu teooriani. See viitab sellele, et universum oli väga tihe umbes 13,787 miljardit aastat tagasi ning sellest ajast alates on see paisunud ja (keskmiselt) muutunud vähem tihedaks. Suure Paugu kui teooria kinnitus sõltub enamasti paisumiskiiruse, aine keskmise tiheduse ja universumi massi-energia füüsikaliste omaduste teadmisest.

Kosmoloogide seas valitseb tugev üksmeel selles, et universumi kuju peetakse "tasaseks" (paralleelsed sirged jäävad paralleelseteks) ja et see paisub igavesti.

Universumi päritolu ja lõpliku saatuse kindlaksmääramisel tuleb arvesse võtta selliseid tegureid nagu galaktikate keskmine liikumine, universumi kuju ja struktuur ning tumeaine ja tumeenergia hulk, mida universum sisaldab.

## Viited
Aegerita

***Aegerita*** on seltsi torikulaadsed kuuluv seeneperekond.

## Liike
**[[Aegerita torulosa]]*

## Välislingid
* ''Aegerita'' andmebaasis eElurikkus.
Gyrophanopsis

***Gyrophanopsis*** on klassi *[[Agaricomycetes]]* kuuluv kandseente perekond.

## Liike
**[[Gyrophanopsis polonensis]]*

## Välislingid
* ''Gyrophanopsis'' andmebaasis eElurikkus
Cystidiopostia

***Cystidiopostia*** on klassi *[[Agaricomycetes]]* kuuluv kandseente perekond.

## Liike
**[[Cystidiopostia hibernica]]*

## Välislingid
* ''Cystidiopostia'' andmebaasis eElurikkus
Vahtpoorik

**Vahtpoorik** (*Spongipellis*) on seltsi torikulaadsed kuuluv seeneperekond.

## Liike
**Spongipellis spumea* – aed-vahtpoorik

## Välislingid
* Vahtpoorik andmebaasis eElurikkus.
Żórawina

**Żórawina** (saksa keeles *Rothsürben*) on küla Poolas Alam-Sileesia vojevoodkonnas Wrocławi maakonnas, Żórawina valla halduskeskus. Żórawina asub Wrocławi kesklinnast ligikaudu 14 km lõunas.

Küla on esmamainitud 1155. aastal.

Żórawina sai linnaõigused 1272. aastal, kuid kaotas need enne 1400. aastat. Uuesti sai Żórawina linnaõigused 1608. aastal, kuid neid ei rakendatud tegelikult ellu.

Żórawinas asub 258 meetri kõrgune raadio- ja telemast.

## Viited
Vähemusstress

**Vähemusstress** on pideva pinge seisund, mida vähemusrühma kuuluvad inimesed võivad stigmatiseerimise ja diskrimineerimise tõttu kogeda. Tegu on unikaalsete negatiivsete lisastressoritega, mida just vähemusgrupi liikmed oma sotsiaalse positsiooni tõttu kogevad. Vähemusstress on sageli krooniline, kuna sotsiaalsed ja kultuurilised struktuurid, mis neid stressoreid esile kutsuvad, on olemuselt suhteliselt stabiilsed.

Lisastressorid võib jagada kaheks omavahel tihedalt seotud teguriks: väliseks ja sisemiseks. Välised stressorid on otseselt tingitud tõrjuvast sotsiaalsest keskkonnast nagu näiteks ebavõrdne kohtlemine, vägivalla ohvriks langemine, alavääristamine, kooli- ja töökius jms. Sisemised stressorid tekivad vastusena väliskeskkonna vaenulikkusele. Nendeks võivad olla näiteks negatiivne sisekõne, madal enesehinnang, kõrgendatud ohutunne ja pidev valmisolek vaenu kogeda.

Vähemusstress kahjustab vähemusrühma kuuluvate inimeste heaolu märgatavalt. Pideva stressiseisundi tõttu on neil võrreldes elanikkonna keskmisega kõrgem risk vaimse ja füüsilise tervise probleemide ning ennasthävitava käitumise tekkeks.

## Vaata ka

* rassism
* võrdsus
* homofoobia
* ohvrisüüdistamine

## Viited
Radulodon

***Radulodon*** on klassi *[[Agaricomycetes]]* kuuluv kandseente perekond.

## Liike
**[[Radulodon aneirinus]]*
**[[Radulodon erikssonii]]*

## Välislingid
* ''Radulodon'' andmebaasis eElurikkus
Chaetoporus

***Chaetoporus*** on klassi *[[Agaricomycetes]]* torikulaadsete seltsi kuuluv seente perekond.

## Liike
**[[Chaetoporus variecolor]]*

## Välislingid
* ''Chaetoporus'' andmebaasis eElurikkus.
Rhizochaete

***Rhizochaete*** on kandseente perekond.

## Liike
**[[Rhizochaete filamentosa]]*
**[[Rhizochaete radicata]]*
**[[Rhizochaete violascens]]*

## Välislingid
* ''Rhizochaete'' andmebaasis eElurikkus.
Crash! Boom! Bang!

**"Crash! Boom! Bang!"** on Rootsi ansambli Roxette viies stuudioalbum. See ilmus 1994. aasta aprillis.

2001. aasta seisuga oli albumit müüdud üle viie miljoni eksemplari.

## Lood
#"Harleys & Indians (Riders in the Sky)" – 3:45
#"Crash! Boom! Bang!" – 5:02
#"Fireworks" – 3:58
#"Run to You" – 3:39
#"Sleeping in My Car" – 3:47
#"Vulnerable" – 5:03
#"The First Girl on the Moon" – 3:11
#"Place Your Love" – 3:09
#"I Love the Sound of Crashing Guitars" – 4:49
#"What's She Like?" – 4:16
#"Do You Wanna Go the Whole Way?" – 4:11
#"Lies" – 3:41
#"I'm Sorry" – 3:10
#"Love is All (Shine Your Light on Me)" – 6:41
#"Go to Sleep" – 3:58
Charm School

**"Charm School"** on Rootsi ansambli Roxette kaheksas stuudioalbum. See ilmus 2011. aasta veebruaris.

2011. aastal müüdi albumit üle 500 000 eksemplari kogu maailmas.

## Lood
#"Way Out – 2:44
#"No One Makes it on Her Own – 3:42
#"She’s Got Nothing On (But the Radio) – 3:34
#"Speak to Me – 3:42
#"I’m Glad You Called – 2:48
#"Only When I Dream – 3:50
#"Dream On – 3:09
#"Big Black Cadillac – 3:05
#"In My Own Way – 3:30
#"After All – 3:15
#"Happy on the Outside – 3:37
#"Sitting on Top of the World – 3:55
Bulbillomyces

***Bulbillomyces*** on kandseente perekond.

## Liike
**[[Bulbillomyces farinosus]]*

## Välislingid
* ''Bulbillomyces'' andmebaasis eElurikkus.
Veoauto telg

Veokitel võib olla üks või kaks esitelge ja üks kuni neli tagatelge.

**Esitelg** (ingl.k. *front axle*) on veo- või vedukauto juhikabiini või mootori all paiknev juhitavate ratastega, enamasti mittevedav telg. Veoki **vedav telg** (ingl.k. *drive axle*) on veoki telg (enamasti tagumine telg), mis on ühendatud peaülekande kaudu selle mootoriga ja paneb veoki liikuma. Veokil võib olla ka mitu vedavat telge. 

**Teljekoormus** (ingl.k. *axle weight*) on osa veoki, muu sõiduki, haagise või poolhaagise massist (kaalust), mis koormab telje kaudu teed.

Kahe tagumise teljega veo- või vedukautot nimetatakse **[[Tandem|tandemiks]]** (ingl.k. *tandem truck*). Kui vedukautol on kaks telge, millest tagumine on pööravate ratastega juhttelg, on tegemist vedukauto **tandemteljega** (ingl.k. *bogie*)*.* Tagumised pööravad rattad võimaldavad vähendada vedukauto või autorongi pöörderaadiust. **Tandemveoteljega** (ingl.k. *double drive bogie*) raskeveokil on kaks, kolm või neli tagumist telge, millest vähemalt kahe telje rattad on vedavad. 

Tüüpiliselt kasutatakse veoautode tagaratastena **paarisrattaid** (ingl.k. *coupled wheels*)*.* Paarisratas kujutab endast kahest omavahel ühendatud rattast koosnev ratast. Paarisratta abil avaldatakse teepinnale väiksemat rõhku kui ühe ratta kasutamisel. Kui paarisratta üks rehvidest peaks sõidu ajal purunema, ei teki veoki juhil enamasti probleeme juhitavuse kaotamisega, kuna paarisratta teine rehv on terve. 

Osadel veokitel on üks tagumistest telgedest paarisratastega põhitelg, teine ühe rattaga, ülestõstetav abitelg. Kui koormaga veokiga liikumisel kasutatakse neid mõlemaid, siis veoseta sõitmiseks tõstetakse abitelg suruõhu abil teepinnast kõrgemale ja lukustatakse ülemises asendis. **Ülestõstetav telg** (ingl.k. *lifting axle; air-lift axle*) ehk abitelg (abisild) on veoki või poolhaagise suruõhu abil ülestõstetav telg. Telje ülestõstmisega vähendatakse rehvide kulumist ja veoki kütusekulu.
Jaapiales

***Jaapiales*** on klassi *[[Agaricomycetes]]* kuuluv kandseente selts.

Selles seltsis on üks sugukond, *[[Jaapiaceae]]*.

## Välislingid
* ''Jaapiales'' andmebaasis eElurikkus
Jaapiaceae

***Jaapiaceae*** on klassi *[[Agaricomycetes]]* kuuluv kandseente sugukond.

Sellesse sugukonda kuulub ainult üks perekond: *[[Jaapia]]*.

## Välislingid
* ''Jaapiaceae'' andmebaasis eElurikkus
Moringhem

**Moringhem** on vald Põhja-Prantsusmaal Pas-de-Calais' departemangus.

Moringhem asub umbes 8 km Saint-Omerist läänes, teede D207 ja D223 ristumiskoha ümbruses. Autoroute A26 möödub lähedalt.


Epeutnaert01.JPG|Hernehirmutiste festival
62592-Moringhem-Sols.png


## Huviväärsusi
* 18. sajandi tuuleveski kivist torn
* St. Andre kirik, pärineb 18. sajandist
* St. Maxime'i kirik Difques'is, pärineb 15. sajandist
* Barbingheini kabel, ehitatud 1714. aastal


Pilt:Epeutnaerts21.jpg|Aprillis toimuv hernehirmutiste festival
Pilt:Epeutnaert02.jpg|Moringhemi hernehirmutised


## Viited
Pöördering

**Pöördering** (ingl.k. *swept circle*) on kaks kujuteldavat ringjoont maapinnal mille vahel peab autorong olema suuteline pöördel liikuma ilma jooni ületamata. Autojuhtidel ja vedude korraldamisega seotud isikutel on marsruudi planeerimisel ja autorongi koostamisel vaja arvestada tõsiasjaga et rahvusvahelise regulatsiooni kohaselt peavad autorongid olema võimelised tegema pöördeid pöörderingis ehk siseringjoone (raadius 5,3m) ja välisringjoone (raadius 12,5m) vahel.
Jaapia

***Jaapia*** on klassi *[[Agaricomycetes]]* kuuluv kandseente perekond. Selles on kaks laia levikuga liiki.

Perekonda kirjeldas esimesena itaalia mükoloog Giacomo Bresadola 1911. aastal ja see on nimetatud saksa mükoloogi Otto Jaapi (1864–1922) järgi.

## Liigid
**[[Jaapia argillacea]]*
**[[Jaapia ochroleuca]]*

## Välislingid
* ''Jaapia'' andmebaasis eElurikkus
Veoki furgoon

Veoki **furgoon** (ingl.k. *wagon*) on terassõrestikul ehitatud, soojusisolatsiooniga ja seest ning väljast teras- või alumiiniumplekiga kaetud veoauto kinnine koormaruum. Enamkasutatavad furgoonide pikkused on seotud veoauto täismassiga ning on järgmised: kuni 12t täismassi korral 6,05m (linnajaotusveoauto), kuni 18t puhul 7,82m (linnadevaheline jaotusveoauto) ja 25t täismassi korral 8,90m (pikendatud raamiga linnadevaheline jaotusveoauto). Enamus furgoonidest on varustatud tagaluuktõstukiga, mis võimaldab pakkeüksuste laadimist ka ilma laadimissilla või estakaadi olemasoluta. **Termofurgoonid** (ingl.k. *thermo wagon*) on varustatud jahutusagregaadiga, millega võib hoida koormaruumis (või selle vaheseintega eraldatud sektsioonides) erinevaid temperatuurirežiime. 

## Ülevaade
Veoautode furgoonid võidakse varustada väiksema või suurema võimsusega külmaagregaadiga. Juhul, kui lastiruumis suudetakse hoida temperatuuri vahemikus 4–60 C, nimetatakse veoautot **külmvedude** (ingl.k. *refrigerated vehicle*) autoks. **Külmvedude auto** on veoauto, mis on mõeldud kaupade (peamiselt toidukaubad) veoks juhitaval (kontrollitaval) temperatuurirežiimil. **Külmutusvedude veoauto** (ingl.k. *reefer vehicle*) furgoonis suudetakse hoida temperatuuri -180 C ja enam. Tegemist on veoautoga, mis on mõeldud peamiselt toidukaupade veoks külmutatud režiimil. 

Furgoonid on ehitatud terassõrestikul, mis on täidetud ferroplastist paneelidega. Ferroplast kujutab endast mitmekihilist sändvitšpaneeli, kus asutatakse plastina polüuretaani ning sise ja väliskihis galvaniseeritud ja värvitud või spetsiaalse kilega kaetud terasplekki. Osade furgoonide sisemust saab jaotada pikivaheseintega kaheks või kolmeks eri suurusega osaks, milles igaühes on võimalik hoida erinevat temperatuurirežiimi. Vastavalt vajadusele on võimalik neid vaheseinu ka ümber paigutada. 

Valmistatakse ka termofurgoone, mille korral saab lastiruumi jaotada ühe teisaldatava ristvaheseinaga kaheks erinevat temperatuurirežiimi nõudvaks sektsiooniks. Termofurgoonide esiseina ülaossa paigaldatakse diiselmootori ja generaatoriga varustatud agregaat, mis on suuteline tootma külmutusseadmega temperatuure kuni -250C ja soojendusseadmega kuni +250C.
Moulle

**Moulle** on vald Põhja-Prantsusmaal Pas-de-Calais' departemangus.

Moulle asub u. 8 km Saint-Omerist loodes, teede D207 ja N43 ristumiskoha ümbruses. Lähedalasuvad Houlle-Moulle'i arteesia kaevud toodavad Dunkerque'i linnale 17 miljonit m³ joogivett.

## Huviväärsusi

* St. Nicholas' kirik, pärineb 18. sajandist.


Moulle (Pas-de-Calais, Fr) city limit sign.JPG|Linnapiiri märk
62595-Moulle-Sols.png


## Viited
Ranger 7

**Ranger 7** oli esimene NASA kosmoseaparaat, mis edastas Maale lähikaadreid Kuu pinnast. See oli ühtlasi Rangeri programmi esimene õnnestunud lend. 

Ranger 7 startis 28. juulil 1964 ning selle eesmärk oli saavutada Kuu kokkupõrke trajektoor ja edastada viimastel minutitel enne kokkupõrget Kuuga selle pinnast kõrge eraldusvõimega fotosid. Ranger 7 pardal oli kuus kaamerat – kaks lainurkkaamerat ja neli muud kaamerat. Kosmoseaparaat edastas 31. juulil oma lennu viimase 17 minuti jooksul üle 4300 foto. Pärast 68,6 tundi kestnud lendu kukkus Ranger 7 Mare Nubiumi ja Oceanus Procellarumi vahele jäävale alale liikudes kokkupõrke hetkel 1,67 km/s. Maandumiskoht sai hiljem nimeks Mare Cognitum.

## Viited
Vjatskije Poljanõ rajoon

**Vjatskije Poljanõ rajoon** (vene Вятскополянский район) on 2. järgu haldusüksus Venemaal Kirovi oblastis. See on oblasti lõunapoolseim rajoon. Piirneb läänes ja lõunas Tatarstaniga ning idas Udmurtiaga.

Rajoon jaguneb 2 linna- ja 11 külaasunduseks (*сельское поселение*). 2021. aastal loendati rajoonis 23 469 elanikku. Rajooni elanikest olid 2010. aastal 64,2% venelased, 25% tatarlased, 4% marid ja 4% udmurdid. 

Rajooni keskus on Vjatskije Poljanõ linn.

Rajooni suuremad jõed on Vjatka ja selle lisajõed Põžmanka ja Ljuga.

## Viited
Kenno Kink

**Kenno Kink** (sündinud 8. jaanuaril 1984) on eesti ettevõtja.

Kenno Kink on infotehnoloogia teenuste ettevõtte Trumpit asutaja ja Haapsalu Jahtklubi juhatuse liige. 

Kenno Kink on 2023. aastal loodud tarkvaraettevõtte Rentster asutaja ja tegevjuht. Ettevõtte lahendus "Rendikappide tarkvaralahendus" on tunnustatud Tallinna ettevõtlusauhindade kategooria "Ringmajanduse edendaja 2024" finaalis. 

## Viited


## Välislingid
* Kenno Kink LinkedIn
Meesüliõpilaste Ühing Ümera

Meesüliõpilaste Ühing Ümera oli Eesti Vabariigi Tartu Ülikooli juures asunud üliõpilasorganisatsioon aastail 1937–1940.

Seoses Ülikoolide seaduse ja selle juurde kuuluva üliõpilaskonventide normaalpõhikirja jõustumisega 1. jaanuaril 1938  lõppes organisatsioonidesse mittekuulunud "metsikuid" esindava Organiseerumatute Büroo tegevus ja büroo liikmetest moodustati kolm üliõpilaskonventi – Eesti Üliõpilaste Ühing, Eesti Naisüliõpilaste Ühing ja Eesti Meesüliõpilaste Ühing Ümera – mis kõik registreeriti 3. detsembril 1937. 

Esimees oli 1938 I semestril stud. jur. Maks Raidla, II semestril stud. med. Vello Viljasoo.

Ühingu lipu, peakatte ja lindi värvid olid mustjassinine, valge ja roheline.

1938 II semestril oli ühingul 23 liiget.
Totma rajoon

**Totma rajoon** on 2. järgu haldusüksus (rajoon) Venemaal Vologda oblasti keskosas. Selle keskuseks on Totma linn.

Rajoon moodustab ühe omavalitsuse ning jaguneb 1 linnaks ja 15 külanõukoguks.

2023. aasta seisuga oli rajoonis 22 064 elanikku.

## Viited

## Välislingid
Nordausques

**Nordausques** on vald Põhja-Prantsusmaal Pas-de-Calais' departemangus.

Nordqusques asub u. 16 km Saint-Omerist loodes, teede N43, D191 ja D218 ristumiskoha ümbruses, *Autoroute A26* ristmiku 2 lähedal, väikese Hemi jõe kallastel.

## Huviväärsusi

* St. Martini kirik, pärineb 19. sajandist.
* Härrastemaja Welle'is, pärineb 16. sajandist.


Nordausques (Pas-de-Calais) mairie.JPG|Vallamaja
62618-Nordausques-Sols.png


## Viited
Nort-Leulinghem

**Nort-Leulinghem** on vald Põhja-Prantsusmaal Pas-de-Calais' departemangus.

Nort-Leulinghem asub u. 14 km Saint-Omerist loodes, teede D191 ja D221 ristumiskoha ümbruses, *Autoroute A26* lähedal.

## Huviväärsusi

* St. André kirik, pärineb 16. sajandist.


Nort-Leulinghem église.jpg|Kirik
62622-Nort-Leulinghem-Sols.png


## Viited
Heldur Õigus

**Heldur Õigus** (7. mai 1935 – 2. juuni 2021) oli eesti radioloog.

## Elulugu
Ta lõpetas 1953. aastal Tallinna 2. Keskkooli ja 1959. aastal Tartu Riikliku Ülikooli arstiteaduskonna.

Õigus töötas Tallinnas spordiarstina, Tapa Tuberkuloositõrje Dispanseris ja Vabariiklikus Sõmera Kopsutuberkuloosi Sanatooriumis peaarstina, 14 aastat Vabariilikus Tuberkuloositõrje Dispanseris ja aastatel 1977–2019 Läänemaa haiglas polikliinilise osakonna juhataja ja radioloogina.

Õigus oli 1991. aastal Eesti Radioloogia Ühingu asutaja- ja pädevushindamise komisjoni liige, Läänemaa arstide liidu revisjonikomisjoni liige, aastatel 1990–2021 Eesti Reformierakonna ja 1993–1999 Haapsalu linnavolikogu liige (esitas 1993. aastal Urmas Suklese Haapsalu linnapeakandidaadiks), harrastusnäitleja Teatris Randlane, tegeles ratsaspordiga.

## Tunnustus

* 2002 Haapsalu vapimärk
* 2019 Kõrghetke orden

## Viited


## Artiklid

* Heldur Õigus. Tervisesse suhtuda hoolikalt Töörahva Lipp, 27. aprill 1982
* Heldur Õigus. Kontrollime tervist Töörahva Lipp, 27. oktoober 1984
Tiit Kivila

**Tiit Kivila** (17. aprill 1934 – 21. detsember 2020) oli eesti õpetaja.

Ta lõpetas 1949. aastal Loksa 7-klassilise Kooli, 1953. aastal Tallinna 2. Keskkooli ja 1958. aastal Tallinna Pedagoogilise Instituudi matemaatika-füüsikateaduskonna.

Kivila oli aastatel 1958–2002 Loksa Gümnaasiumi matemaatika-, füüsika- ja tootmisõpetuse õpetaja, 1967–1969 klassi- ja koolivälise kasvatuse organisaator, 1969–2002 õppealajuhataja, oli ka matemaatika-füüsika aineringi ja raadiosõlme juhendaja.

## Tunnustus

* 2006 Loksa aukodanik

## Viited
Eli Fischer-Jørgensen

**Eli Fischer-Jørgensen** (11. veebruar 1911 Nakskov, Lolland – 27. veebruar  2010 Virum, Pealinnapiirkond) oli taani foneetik.

Teises maailmasõjas Saksa okupatsiooni ajal osales ta Taani vastupanuliikumises. 

Alates 1966. aastast kuni pensionile jäämiseni 1981. aastal oli Fischer-Jørgensen Kopenhaageni Ülikooli foneetikaprofessor.
 
Ta valiti 1968. aastal esimese taani naisteadlasena Taani kuninglikku teaduste akadeemiasse. Briti Akadeemia valis ta enda välisliikmeks 1995. aastal.
Maia Väkram

**Maia-Ülle Väkram** (29. september 1932 Tallinn – 23. märts 2024) oli eesti õpetaja ja õppejõud.

## Elulugu
Ta lõpetas 1953. aastal Tallinna 2. Keskkooli ja 1956. aastal õpetajana Tallinna Pedagoogilise Instituudi (TPedI) eesti keele ja kirjanduse eriala esimese lennu.

Väkram oli 1956. aastast Tallinna 2. Keskkooli eesti keele õpetaja, on hiljem õpetanud ka Tallinna 49. Keskkoolis. Ta oli 1965. aastast TPedI eesti keele ja kirjanduse kateedri õppejõud ja kateedri juhataja, õpetades väliskirjandust eesti filoloogidele, ning 1986. aastast Tampere ülikooli eesti keele lektor.

Väkram oli ajakirja Lähivõrdlusi. Lähivertailuja toimetaja.

## Artiklid
* Maia Väkram. SÕPRUSLINNAD – SÕPRUSSILLAD. Pedagoogiline Instituut. E. Vilde nim. Tallinna Pedagoogilise Instituudi häälekandja, 5. oktoober 1984

## Liikmesus
*Emakeele Selts

## Tunnustus
* 2002 Maarjamaa Risti V klassi teenemärk

## Isiklikku
Tema isa oli sõjaväelane Arthur Väkram.

## Viited

## Välislingid
*Haud Tallinna Hiiu kalmistul
Epicladonia

***Epicladonia*** on kottseente perekond.

## Liike
**[[Epicladonia sandstedei]]*

## Välislingid
* ''Epicladonia'' andmebaasis eElurikkus
Hatšeni Vürstiriik

:*"Hatšen" suunab siia. Mägi-Karabahhi küla kohta vaata artiklit [[Hatšen (Mägi-Karabahh)]].*
:*Vaata ka artiklit [[Karabahhi Melikiriigid]].*

**Hatšeni Vürstiriik** (armeenia keeles Խաչենի իշխանություն, *Khach’eni ishkhanut’yun*) oli keskaegne armeenlaste vürstiriik ajaloolises Artsahhis (praeguses Mägi-Karabahhis). Artsahhi ja Utiki alad liideti Armeenia Kuningriigiga juba antiikajal, kuid kaotati hiljem Kaukaasia Albaania riigile. Varakeskajal valitsesid alade üle süseräänidena alguses Sassaniidid ning hiljem araablased, kuni see 9. sajandil Bagratiidide Armeeniale kaotati. Alates 12. sajandist domineeris piirkonnas Hartšeni Vürstiriik. Bütsantsi keiser Konstantinos VII pöördus Hatšeni valitseja kui "Armeenia Hatšeni vürsti" poole.

Kaasaegsed allikad nimetavad vürstiriigi valitsejat lihtsalt "Armeenia vürstiks". Aastal 1214 tuli Hatšenis ja Artsahhis võimule Hasan-Jalaljanide vürstipere. Kaks aastat hiljem rajasid nad Gandzasari kloostri, mis sai Armeenia Apostliku Kiriku Albaania katoolikose keskuseks, kuna islami levik oli sundinud kristlased Partavist (praegune Bardast) välja kolima. Viiel armeenlaste riigil ehk Karabahhi Melikiriikidel õnnestus armeenlaste autonoomsus säilitada ka Türgi-Pärsia sõdade ajal. Aastal 1603 tegi Pärsia Armeeniast oma protektoraadi ning 1750. aastal rajasid pärslased sinna kohaliku Karabahhi Khaaniriigi.

## Vaata ka
* Hasan-Jalaljanid
* Mägi-Karabahhi ajalugu
* Artsahh
* Karabahh
* Armeenia
* Mägi-Karabahhi Vabariik

## Viited

## Kirjandus
* 
* Hewsen, Robert H. "The Meliks of Eastern Armenia: A Preliminary Study." *[[Revue des Études Arméniennes]]* 9 (1972): pp.&nbsp;255–329.
4B liikumine

**4B liikumine** ehk **nelja ei liikumine** on Lõuna-Koreast alguse saanud radikaalfeministlik liikumine, mis julgustab naisi keelduma meestega abielust, laste saamisest, kohtingutest ja seksist. 

Liikumine on saanud nime nelja põhimõtte järgi, mis kõik algavad sõnaga "ei", korea keeles *bi* (*[[hangul]]* 비):
*ei meestega abielule (hangul: 비혼; latiniseeritult: *bihon*)
*ei laste saamisele (비출산; *bichulsan*)
*ei meestega kohtingutele (비연애; *biyeonae*)
*ei meestega seksile (비섹스; *bisekseu*).

4B liikumine sai alguse korea feministlikust Twitteri kogukonnast umbes 2017. aastal. 2024. aastal on see pälvinud laialdasemat tähelepanu lääneriikides ning leidnud järgijaid USA-s.

## Viited
Arvi Laanet

**Arvi-Henn Laanet** (19. juuli 1935 – 19. juuli 1995) oli eesti õpetaja, koolijuht ja muusikategelane.

## Elulugu
Ta lõpetas 1953. aastal Tallinna 2. Keskkooli ja Tallinna Pedagoogilise Instituudi füüsika-, matemaatika- ja muusikaõpetajana.

Laanet oli 1958. aastast Lihula Keskkooli muusika- ja füüsikaõpetaja. Tema käe all töötasid Lihulas kultuurimaja, instrumentaal-, mees- ja naisansambel, nais- ja segakoor, õpilasorkester ning vokaalansamblid, Virtsus rahvamaja segakoor ning mees- ja naisansambel. Ta oskas mängida paljusid erinevaid muusikainstrumente, sh saksofoni, tromptetit ja klaverit. Hiljem oli ta Tallinna 18. Keskkooli füüsikaõpetaja ja Tallinna 24. Keskkooli füüsikaõpetaja, orkestridirigent, filmigrupi ja elektroonikaringi juhendaja, parteialgorganisatsiooni sekretär, aastatel 1990–1995 direktor.

Tema õpilaste seas on Raid Lepalaan.

## Isiklikku
Ta oli 5 aastat abielus näitleja Luule Komissaroviga.

## Viited


## Artiklid

* Arvi Laanet. HARIDUS — valla vaeslaps Eesti Sõnumid, 20. aprill 1995

## Välislingid

* R. Tare. Haltuura Töörahva Lipp, 6. august 1964
* Frants Kupp. Kus on tõde? Õpetajate Leht, 31. märts 1994
Federico Cesi

**Federico Angelo Cesi** (26. veebruar 1585 Rooma – 1. august 1630 Acquasparta) oli itaalia loodusteadlane, teaduste akadeemia asutaja. 

Cesi perekond kuulus Rooma kõrgaristokraatia hulka. Federico sai põhjaliku koolituse eraõpetajatelt. Tema huvi loodusteaduste vastu ilmnes juba varases nooruses. Ta oli veendunud, et loodust tuleb uurida vahetu vaatluse teel, mitte – nagu varem ülikoolides – Aristotelese ja teiste antiikautorite kirjutiste järgi. Cesi isa ei nõustunud poja teaduslike ambitsioonidega, kuid Federico sai oma projektidele moraalset ja rahalist tuge oma emalt.

1603. aastal, 18-aastaselt, asutas Cesi koos kolme (endast vanema) sõbraga Accademia dei Lincei, mis selle nime all eksisteerib tänini. Vastloodud akadeemia liikmed elasid toona ühiskorteris Cesi majas. Seal oli neil raamatukogu ja kaasaegsed tööriistad, nii näiteks mikroskoop oli siis juba teaduslike uuringute jaoks saadaval. Kõrgajal oli akadeemias 32 liiget (tuntuim liige oli Galileo Galilei). Cesi surmaga 1630. aastal kaotas akadeemia oma tähtsuse ja lakkas eksisteerimast kaheks sajandiks.

Cesi kolis 1618. aastal Acquaspartasse ja elas seal kuni oma surmani. Pärast isa surma 1630. aastal sai temast lühikeseks ajaks Acquasparta hertsog. Ta suri 45-aastaselt 1. augustil 1630 Cesi palees kõrge palavikuga ja maeti Aquaspartanis Santa Cecilia kiriku Cesi kabelisse.

## Välislingid
Artsahhi Kuningriik

:*Teiste tähenduste kohta vaata artiklit [[Artsahh (täpsustus)]].*

**Artsahhi Kuningriik** (armeenia keeles Արցախի թագավորություն) oli keskaegne armeenlaste kuningriik Sjuniki ja Artsahhi provintsi, Utiki provintsi Gardmani kantoni ning Ajrarati provintsi Mazazi ja Varažnuniki kantonite aladel. Kaasaegsetes allikates nimetati seda ka Hatšeniks, kuid kuna selle alla kuulus peale hilisema Mägi-Karabahhi Vabariigi ka palju muid alasid, on seda hiljem nimetatud Artsahhi Kuningriigiks. Artsahhi Kuningriiki juhtis antiikaegsest Siunia dünastiast pärinev Hasan-Jalali suguvõsa ning selle keskus oli Hatšen. Kuigi Artsahhil oli oma riigipea, oldi 13. sajandi algusest esmalt Gruusia ning seejärel Mongolite Riigi süseräänivõimu all. Kuningatiitel kaotati kui Ilkhanaadi valitseja Arghun Hasan-Jalali (1214–1261) tappis.

## Viited

## Kirjandus
* 
* Robert H. Hewsen. "The Kingdom of Arc'ax" in *Medieval Armenian Culture (University of Pennsylvania Armenian Texts and Studies)*. Thomas J. Samuelian and Michael E. Stone (eds.) Chico, California: Scholars Press, 1984. .